Document ID: /roh_data/filtered/swiss_laws_in_ROH.jsonl.gz/89

310.200

Ordinaziun davart las advocatas ed ils advocats (OAdv)

dals 04-04-2023 (versiun dals 01-01-2024)

Sa basond sin l'art. 18 e l'art. 19 da la Lescha davart las advocatas ed ils advocats 1)

sco er sin l'art. 45 al. 1 da la Constituziun chantunala2)

relaschada da la Regenza ils 4 d'avrigl 2023

Object

Art.  1 1 Questa   ordinaziun   regla   l'execuziun   da   la   Lescha   davart   las   advocatas   ed   ils advocats3), nun che l'Ordinaziun davart l'examen d'advocatas e d'advocats 4)  vegnia applitgada.

Art.  2

Cumissiun da surveglianza 1. cumposiziun

la concessiun da la permissiun da far in praticum;

l'admissiun a l'examen d'advocatas e d'advocats;

l'inscripziun en il register chantunal da las advocatas e dals advocats.

1 La presidenta u il president da la cumissiun da surveglianza decida davart:

a)

b)

c)

2 En ils ulteriurs cas decida la cumissiun da surveglianza en ina cumposiziun da tschintg, nun che la Lescha davart la giurisdicziun administrativa 5) prevesia insatge auter.

3 Sch'ina commembra u in commember da la cumissiun da surveglianza na po betg cooperar ad ina decisiun u ha stuì prender recusaziun, engascha la presidenta u il president ina commembra substituta u in commember substitut.

1) DG 310.100 2) DG 110.100 3) DG 310.100 4) DG 310.210 5) DG 370.100 * tabellas da las modificaziuns a la fin dal relasch

1

310.200

2. conclus

Art.  3 1 La cumissiun da surveglianza decida per regla suenter ina tractativa a bucca. Per prender in conclus valaivel sto ella esser occupada cumplettamain. Valair vala la maioritad simpla.

2 La cumissiun da surveglianza po decider sin via circulara, sche quai è en urden per tut   sias   commembras   e   ses   commembers   e   sche   nagina   commembra   u   nagin commember pretenda ina tractativa a bucca.

3 L'actuara   u   l'actuar   cooperescha   a   la   procedura   tenor   las   instrucziuns   da   la presidenta u dal president da la cumissiun da surveglianza. En il process da decisiun ha ella u el vusch consultativa.

Register da las advocatas e dals advocats e glista publica

Art.  4 1 Las inscripziuns en il register chantunal da las advocatas e dals advocats e sin la glista publica sco er las annullaziuns da questas inscripziuns vegnan publitgadas en il Fegl uffizial chantunal.

Art.  5

Indemnisaziun da las commembras e dals commembers da la cumissiun da surveglianza

1 Las commembras ed ils commembers da la cumissiun da surveglianza survegnan ina diaria da 500 francs. Sche lur lavur inclusiv il temp da viadi dura main che 4 uras, vegn pajada mo la mesa diaria.

2 L'artitgel 17 da l'Ordinaziun davart las collavuraturas ed ils collavuraturs en uffizi accessoric   dal   chantun   Grischun6)  na   vala   betg   per   las   commembras   ed   ils commembers   da   la   cumissiun   da   surveglianza.   Las   ulteriuras   disposiziuns   da l'Ordinaziun davart las collavuraturas ed ils collavuraturs en uffizi accessoric dal chantun Grischun èn applitgablas, nun che la Lescha davart las advocatas ed ils advocats e questa ordinaziun prevesian insatge auter.

Taxas

Art.  6 1 Las petentas ed ils petents ston pajar las suandantas taxas:

a) * per l'inscripziun en il register chantunal da las advocatas e dals advocats e sin la glista publica:

200 francs per ina permissiun da far in praticum e per la prolungaziun da tala: 100 francs 50 francs per in attest disciplinar:

b)

c)

2 Naginas taxas na ston vegnir pajadas:

a)

per annullaziuns en il register chantunal da las advocatas e dals advocats e sin la glista publica sco er per lur publicaziun;

per midadas en il register chantunal da las advocatas e dals advocats e sin la glista publica.

b)

6) DG 170.420

2

310.200

3 Per auters acts uffizials e per autras disposiziuns da la cumissiun da surveglianza sa drizzan   las   taxas   tenor   las   disposiziuns   generalas   che   valan   per   las   autoritads administrativas   chantunalas.   L'autezza   maximala   da   las   taxas   sa   drizza   tenor   la Lescha davart las advocatas ed ils advocats7).

7) DG 310.100

3

310.200

Tabella da las modificaziuns - tenor conclus

Conclus 04-04-2023 19-12-2023

Entrada en vigur 01-04-2023 01-01-2024

Element relasch Art. 6 al. 1, a)

Modificaziun emprima versiun midada

Publicaziun en la CUL 2023-010 2023-038

4

310.200

Tabella da las modificaziuns - tenor element

Element relasch Art. 6 al. 1, a)

Conclus 04-04-2023 19-12-2023

Entrada en vigur 01-04-2023 01-01-2024

Modificaziun emprima versiun midada

Publicaziun en la CUL 2023-010 2023-038

5